Eftir eitt brak av eini framførslu á Country- & Bluesfestivalinum í fjør, er Halleluja Sofus aftur á skránni í ár, og hann lovar enntá, at framførslan í ár verður lívligari enn seinast. -Eg komi á Festivalin við einum opnum sinni og góðum humøri, sangirnir vera meira upptakt enn í 2014. Sangirnir verða deilvís av nýggju fløguni og so góðir gamlir slagarar, orkestrið telur einar 8 og tónleikarnir eru stórt sæð teir somu sum seinast. –sigur Sofus og leggur aftuat at tað ikki er greitt enn um fløgan verður klár til útgávu áðrenn festivalin. Festivalgestirnir hava nógv at gleða seg til, tá Halleluja Sofus fer á pallin tá Sørvágs Country- & Bluesfestivalur verður 5. & 6. juni.